ORANJESTAD (AAN): Diasabra anochi den Cage Nightclub, siete candidata nobo a wordo instala pa certamen di Miss Teen Aruba International 2024.
E candidatanan ta Darienne Lampe, Jolaine Williams, Nairobi Richardson, Briannah Arrindell, Jaidyleen Tromp, Roleimy Martis, y Nicole Tobar.
E aña aki e tema ta ‘Carnaval’ y tur nan trahe di gala lo bay ta crea riba un fantasia di diferente grupo di Carnaval local. Maestro di ceremonia e anochi tabata George Winterdaal y Kiara Arends. E certamen final ta Diasabra 13 di Juli 2024.